ZAPISNIK 
27. sjednice Vijeća Mjesnog odbora Havidići, održane 29. kolovoza 2023. godine
 s početkom u 20,00 sati.



Nazočni članovi Vijeća: Dragutin Havidić, Siniša Havidić, Enisa Hevešević, Ljiljana Novaković Bokan.
Odsutni: Damir Vugrenić


Predsjednik Vijeća, Dragutin Havidić pozdravlja prisutne, otvara sjednicu, utvrđuje da je sjednici nazočna večina članova Vijeća (4), te se može pravovaljano raspravljati i odlučivati. 
Predsjednik otvara raspravu o dnevnome redu. 
Predsjednik daje na glasanje dnevni red 
Jednoglasno (4„za“) je usvojen 



DNEVNI RED

1. [bookmark: _Hlk523472998]Realizacija asfalterskog programa Plana malih komunalnih akcija Mjesnog odbora Havidići u 2023. 
2. Realizacija Plana komunalnih aktivnosti Gradske četvrti Brezovica u 2023. 
3. Pitanja, prijedlozi i obavijesti




Ad. 1. - Realizacija asfalterskog programa Plana malih komunalnih akcija Mjesnog 
              odbora Havidići u 2023. 


Predsjednik Vijeća Dragutin Havidić otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi Vijeća mišljenja su da se treba ponoviti zahtjev prema Zagrebačkim cestama za nasipavanje šoderom ulice Dugi put iz programa Plana malih komunalnih akcija.


Ad. 2. - Realizacija Plana komunalnih aktivnosti Gradske četvrti Brezovica u 2023. 


Dragutin Havidić otvara drugu točku dnevnoga reda, daje informacije vezane uz drugu točku te otvara raspravu u kojoj su sudjelovali svi članovi Vijeća. Nakon kraće rasprave članovi Vijeća predlažu da se ponovi zahtjev za asfaltiranje Korakovo I. odvojak u dužini od 250 metara. Naglašeno je da je ovo jedna od bitnijih akcija za naselje. 


Ad. 3. – Pitanja i prijedlozi 


Dragutin Havidić otvara treću točku dnevnoga reda i otvorio je raspravu. 
Siniša Havidić zatražio je da se nabavi nova zastava Republike Hrvatske za potrebe Mjesnog odbora. Stara je poderana.
Enisa Hevešević zatražila je ponavljanje zahtjeva za proširenje Havidićke ceste.
Dragutin Havidić, obzirom da nije bilo više pitanja, predsjednik zatvara raspravu i zaključuje sjednicu.


Sjednica je završila u 20,45 sati.



KLASA: 024-08/23-003/1710
URBROJ: 251-13-11-8/004-23-2
Havidić Selo, 29. kolovoza 2023.
  





Zapisnik izradio:
Stjepan Tomislav Križanić





Predsjednik
Vijeća Mjesnog odbora Havidići

